Το 2004 η Γαλλία παραχώρησε στην κτήση της **Γαλλικής Πολυνησίας** καθεστώς διευρυμένης αυτοδιοίκησης. Έτσι, Αρχηγός Κράτους είναι έκτοτε όχι μόνο ο Πρόεδρος της Γαλλίας, αλλά και ο Πρόεδρος της Κυβέρνησης της Γαλλικής Πολυνησίας. Από το 2014 Πρόεδρος είναι ο Εντουάρ Φριτς. Η Γαλλία εκπροσωπείται από τον Ύπατο Αρμοστή, ο οποίος είναι Γάλλος. Στις 10 Ιουλίου 2019 Ύπατος Αρμοστής διορίστηκε ο Ντομινίκ Σορέν. Πρόεδρος του Κοινοβουλίου (Εδαφική Συνέλευση) είναι ο Γκαστόν Τονγκ Σανγκ από τις 17 Μαΐου 2018 (επίσης αρχηγός της Κυβέρνησης).

Πολιτικές εξελίξεις 2008-14
---------------------------

Στις 24 Φεβρουαρίου του 2008 έπειτα από τις βουλευτικές εκλογές νωρίτερα εκείνη τη χρονιά, ο Φλος εξελέγη Πρόεδρος για μία ακόμη φορά, με 29 ψήφους υπέρ έναντι 27 κατά και με τη στήριξη της Ένωσης για τη Δημοκρατία, η οποία είναι υπέρ της ανεξαρτησίας. Οι εκλογές διεξήχθησαν νωρίτερα καθώς επιτεύχθηκε συμφωνία ανάμεσα στα τρία κόμματα για συνεργασία. Ωστόσο, τον Απρίλιο του 2008, έπειτα από πρόταση μομφής, η κυβέρνηση του Φλος κατέρρευσε και στην προεδρία εξελέγη ο Γκαστόν Τονγκ Σανγκ. Ο τελευταίος ήρθε αντιμέτωπος με βουλευτές που αυτομόλησαν σε άλλα κόμματα, με αποτέλεσμα να παραιτηθεί στις 8 Φεβρουαρίου του 2009, λίγο πριν διεξαχθεί η προγραμματισμένη ψηφοφορία για πρόταση μομφής στην κυβέρνησή του. Από τη διεξαγωγή των εκλογών του 2004 και μετά η Γαλλική Πολυνησία έχει αλλάξει 8 κυβερνήσεις. Το Νοέμβριο του 2009, έπειτα από πρόταση μομφής, κατέρρευσε η κυβέρνηση του Τεμαρού. Πρόεδρος έγινε ξανά ο Τονγκ Σανγκ, στις 25 Νοεμβρίου 2009. Η εναλλαγή Τεμαρού και Τονγκ Σανγκ στην εξουσία συνεχίστηκε, καθώς τον Απρίλιο του 2011 έπειτα από πρόταση δυσπιστίας παραιτήθηκε ο Τονγκ Σανγκ και αυτομάτως έγινε για 5η φορά πρόεδρος ο Όσκαρ Τεμαρού. Την πρόταση δυσπιστίας υπερψήφισαν τα 29 επί συνόλου 57 μελών του Κοινοβουλίου. 

Έπειτα από τη διεξαγωγή του δεύτερου γύρου των βουλευτικών εκλογών, στις 5 Μαΐου 2013, το κόμμα Tahoeraa Huiraatira κέρδισε 45,1% των ψήφων (38 επί συνόλου 57 εδρών), η Ένωση για τη Δημοκρατία 29,3% (11), και το κόμμα A Ti'a Porinetia 25,6% (8). Η συμμετοχή στις εκλογές ήταν της τάξης του 72,8%. 

Στις 17 Μαΐου 2013 εξελέγη νέος πρόεδρος από το Κοινοβούλιο ο Γκαστόν Φλος με 38 ψήφους έναντι 11 για τον Αντονί Ζερός (Ένωση για τη Δημοκρατία) και 8 για τον Τέβα Ρόχφριτς (Teva Rohfritsch, από το A Ti'a Porinetia) Έπειτα από την τελεσίδικη καταδίκη του Φλος για διαφθορά, ο τελευταίος αντικαταστάθηκε από τον Εντουάρ Φριτς, το Σεπτέμβριο του 2014.

Πρόεδροι της Γαλλικής Πολυνησίας
--------------------------------

Κύριο λήμμα: Πρόεδρος της Γαλλικής Πολυνησίας
Πρώτος πρόεδρος ανέλαβε ο Γκαστόν Φλος στις 14 Σεπτεμβρίου 1984 και κυβέρνησε ως τις 12 Φεβρουαρίου 1987, από το κόμμα Tahoera'a Huiraatira.

Προεδρικές εκλογές
------------------

### 2009

Η εκλογή του Προέδρου γίνεται από τη Βουλή, με έμμεση ψηφοφορία. Στις 12 Φεβρουαρίου 2009 πρόεδρος εξελέγη για μία ακόμη φορά ο Όσκαρ Τεμαρού.

Υποψήφιοι στις εκλογές ήταν οι εξής 4:

* Όσκαρ Τεμαρού, από το κόμμα Tavini Huiraatira/Ένωση για τη Δημοκρατία
* Γκαστόν Τονγκ Σανγκ, από το Ο Porinetia To Tatou Ai'a
* Εντουάρ Φριτς, από το Tahoera'a Huiraatira και
* Σάντρα Λεβί Αγκαμί, πρώην μέλος του συνασπισμού του Τονγκ Σανγκ.

### Αποτελέσματα

Στον πρώτο γύρο ο Τεμαρού έλαβε 24 ψήφους, ο Τονγκ Σανγκ 20, ο Φριτς 12 και η Αγκαμί μία ψήφο.
 Έτσι, ο πρώτος γύρος δεν οδήγησε σε εκλογή προέδρου. Για το λόγο αυτό διεξήχθη το απόγευμα της ίδιας ημέρας ο δεύτερος γύρος. Σε αυτόν αναμετρήθηκαν οι Τεμαρού και Τονγκ Σανγκ. Η Συνέλευση της Γαλλικής Πολυνησίας εξέλεξε τον Τεμαρού νέο πρόεδρο στο δεύτερο γύρο, με 37 ψήφους έναντι 20 για τον Τονγκ Σανγκ. Τον Τεμαρού υποστήριξε το κόμμα Tahoera'a Huiraatira. Ο υποψήφιος του κόμματος αυτού, Εντουάρ Φριτς, είχε αποσυρθεί έπειτα από τη διεξαγωγή του πρώτου γύρου, παρέχοντας την υποστήριξη του κόμματός του στον Τεμαρού. Έτσι, σε διάστημα μικρότερο από 5 χρόνια, ο Τεμαρού έγινε για 4η φορά πρόεδρος της Γαλλικής Πολυνησίας.

Πρόσφατες βουλευτικές εκλογές (2023)
------------------------------------

Κύριο λήμμα: Βουλευτικές εκλογές στη Γαλλική Πολυνησία (2023)
Οι τελευταίες βουλευτικές εκλογές διεξήχθησαν σε δύο γύρους, στις 16 Απριλίου και στις 30 Απριλίου 2023.

Προηγούμενες εκλογές
--------------------

### Βουλευτικές εκλογές 2004 και 2005

Οι προηγούμενες βουλευτικές εκλογές διεξήχθησαν το 2004 και το 2005.

Συνέλευση της Γαλλικής Πολυνησίας, 23 Μαΐου 2004 και 13 Φεβρουαρίου 2005| Συνασπισμοί και κόμματα | Ψήφοι | % | Έδρες |
| --- | --- | --- | --- |
| Tahoera'a Huiraatira (*Λαϊκός Συναγερμός*) |  | 45,2 | 27 |
| Ένωση για τη Δημοκρατία (*Union pour la Démocratie*)
* Tavini Huiraatira (Υπηρέτης του Λαού)
* Aia Api (*Νέα Γη*)
* Tapura Amui No Te Faatereraa Manahune - Tuhaa Pae
* Tapura Amui No Raromatai
 |  | 49,1 | 28 |
| Συμμαχία για μια Νέα Δημοκρατία (*Alliance pour une Démocratie Nouvelle*)
* Fetia Api (Nouvelle Etoile/*Νέο Αστέρι*)
* No Oe E Te Nunaa (*Αυτή η Χώρα Είναι Δική Σου*)
 |  |  | 2 |
| Σύνολο (συμμετοχή 78,3 %) |  |   | **57** |
| Πηγή: Rulers. Επαναληπτικές εκλογές διεξήχθησαν στις 13 Φεβρουαρίου 2005 στην Ταϊτή και στη Μουρέα έπειτα από την ακύρωση των αποτελεσμάτων σε αυτές τις εκλογικές περιφέρειες (*37 επί συνόλου 57 εδρών*). |

### 2008

Κύριο λήμμα: Βουλευτικές εκλογές στην Γαλλική Πολυνησία (2008)
Ένα νέο εκλογικό σύστημα εισήχθη στις εκλογές του 2008.

### 2013

Κύριο λήμμα: Βουλευτικές εκλογές στη Γαλλική Πολυνησία (2013)
Οι βουλευτικές εκλογές του 2013 διεξήχθησαν στις 21 Απριλίου και στις 5 Μαΐου 2013. Το αποτέλεσμα ήταν η νίκη του κόμματος Tahoera'a Huiraatira, το οποίο κέρδισε 38 επί συνόλου 57 εδρών στη Συνέλευση. 

### 2018

Το 2018 διεξήχθησαν βουλευτικές εκλογές στις 22 Απριλίου και στις 6 Μαΐου. Το νεοσύστατο κόμμα Tapura Huiraatira αναδείχθηκε νικητής των εκλογών και κατέστη το μεγαλύτερο στη συνέλευση, εξασφαλίζοντας τις 38 από τις συνολικά 57 έδρες.

Δείτε επίσης
------------

* Γαλλική Πολυνησία

Παραπομπές
----------

1. ↑  «Γαλλικό Πρακτορείο». Αρχειοθετήθηκε από το πρωτότυπο στις 3 Μαρτίου 2008. Ανακτήθηκε στις 3 Μαρτίου 2008.
2. ↑  Radio New Zealand, 20 Φεβρουαρίου 2008.
3. ↑  «French Polynesia no-confidence vote to go ahead». *Australia Network News*. 10-02-2009. Αρχειοθετήθηκε από το πρωτότυπο στις 2011-07-07.. Ανακτήθηκε στις 11 Φεβρουαρίου 2009.
4. ↑  RNZI, French Polynesia’s Tong Sang ousted by Temaru, 1 Απριλίου 2011.
5. ↑  rulers.org, ανάκτηση 30-6-2013.
6. 1 2  «French Polynesia’s assembly opens to elect a new president». *Radio New Zealand International*. 11 Φεβρουαρίου 2009.. Ανακτήθηκε στις 11 Φεβρουαρίου 2009.
7. ↑  «First round of French Polynesia presidential election inconclusive». *Radio New Zealand International*. 11 Φεβρουαρίου 2009.. Ανακτήθηκε στις 11 Φεβρουαρίου 2009.
8. 1 2 3 4  «Oscar Temaru elected French Polynesia’s president for fourth time in five years». *Radio New Zealand International*. 12 Φεβρουαρίου 2009.. Ανακτήθηκε στις 11 Φεβρουαρίου 2009.
9. ↑  Tahoeraa dominates first round of French Polynesia election Αρχειοθετήθηκε 2010-09-24 στο Wayback Machine. RZNI, 22 Απριλίου 2013
10. ↑  «French Polynesia election dates approved». *Radio New Zealand*. 12 Οκτωβρίου 2017.. Ανακτήθηκε στις 23 Φεβρουαρίου 2018.